L'Hospitalet de Llobregat
L'Hospitalet de Llobregat službeno katalonski (španjolski: Hospitalet de Llobregat) ili jednostavno samo Hospitalet je grad od 257,349 stanovnika na sjeveroistoku Španjolske, koji administrativno podpada pod autonomnu zajednicu Kataloniju i Provinciju Barcelonu. On je drugi grad po veličini u  Kataloniji i šesnaesti u Španjolskoj.

Geografske karakteristike 

Hospitalet leži duž obale rijeke Llobregat, udaljen desetak kilometara jugozapadno od centra Barcelone.

On je jedan od satelitskih gradova koji formiraju Metropolitansku Barcelonu - konurbaciju u kojoj živi 4.840,000 stanovnika

Historija 

Pretpostavlja se da je Hospitalet nastao već za antike, ali je prvi put dokumentiran u 10. vijeku pod imenom Provençana. Svoje današnje ime dobio je u srednjem vijeku zahvaljujući hotelu za hodočasnike.
Hospitalet je zadržao karakter sela sve do 19. vijeka, kad su izgrađene prve tvornice tekstila.

Današnji Hospitalet poznat je kao zona franca (bescarinska zona) pa tu imaju pogone brojne multinacionalne kompanije (kao Nissan), a poznat je i kao sjedište univerzitetske bolnice.

Pobratimski gradovi 

  Bezons, Francuska
  Havana, Kuba
  Managua, Nikaragva
  Tuzla, Bosna i Hercegovina
  Caracas, Venecuela
  Santa Cruz de la Sierra, Bolivija

Izvori

Vanjske veze

 Ajuntament de L'Hospitalet  

Barcelona
Katalonija
Gradovi u Španiji